

 LĒMUMS

Ādažos, Ādažu novadā

2025. gada 24. jūlijā **Nr. 273**

**Par sadarbības līguma Nr. 23-27.7e/25/17 noslēgšanu**

Izglītības un zinātnes ministrija turpina Eiropas Savienības (ES) Atveseļošanās fonda investīcijas “Digitālās plaisas mazināšana sociāli neaizsargātajām grupām un izglītības iestādēs” (turpmāk – Projekts) īstenošanu saskaņā ar Ministru kabineta 2023. gada 4.aprīļa noteikumiem Nr. 168 “Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i.0/1/23/I/CFLA/001 investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi” (turpmāk – MK noteikumi Nr. 168).

Atbilstoši Ādažu novada pašvaldības un Izglītības un zinātnes ministrijas sadarbības līgumu 23-27.7e/24/8 “Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem” (turpmāk – Priekšizpēte), SIA “Tet” veica priekšizpētes darbus Ādažu vidusskolā, kā rezultātā pašvaldība 23.05.2025. saņēma šādus darba nodevumus (pašvaldības reģ. Nr. ĀNP/1-11-1/25/3306) - iekštīkla apsekošanas skice, indikatīvā tāme, Wi-Fi dizaina modelējums, kā arī individuālas rekomendācijas.

Lai turpinātu Projekta īstenošanu atbilstoši Izglītības un zinātnes ministrijas un Centrālās finanšu līgumu aģentūras (CFLA) noslēgtās Vienošanās par Eiropas Savienības Atveseļošanas fonda investīcijas projekta ieviešanu (Projekta Nr. 2.3.2.3.i.0/1/23/I/CFLA/001) nosacījumiem, normatīvajiem aktiem par Latvijas Atveseļošanas un noturības mehānisma plāna īstenošanas un uzraudzības kārtību, MK noteikumiem Nr. 168, nepieciešams noslēgt sadarbības līgumu ar Izglītības un zinātnes ministriju, kas veiks visas nepieciešamās darbības, lai Ādažu vidusskolā tiktu ieviesti datortīkla uzlabojumi saskaņā ar iepriekš veiktajiem priekšizpētes darbiem (līguma projekts pielikumā).

Pamatojoties uz Pašvaldību likuma 4. panta pirmās daļas 4. punktu, kā arī pašvaldības Projektu uzraudzības komisijas 2025. gada 16. jūnija atzinumu un Izglītības, kultūras, sporta un sociālās komitejas 2025. gada 2. jūlija atzinumu, Ādažu novada pašvaldības dome

**NOLEMJ:**

1. Slēgt sadarbības līgumu ar Izglītības un zinātnes ministriju par Latvijas Atveseļošanas un noturības mehānisma plāna otrās komponentes “Digitālā transformācija” 2.3. reformu un investīciju virziena “Digitālās prasmes” 2.3.2. reformas “Digitālās prasmes sabiedrības un pārvaldes digitālajai transformācijai” 2.3.2.3.i. investīcijas “Digitālās plaisas mazināšana sociāli neaizsargātajām grupām un izglītības iestādēs” projektu iesniegumu atlases pirmās kārtas investīcijas projekta īstenošanā (pielikumā).
2. Pašvaldības domes priekšsēdētājai parakstīt pirmā punktā minēto sadarbības līgumu.
3. Pašvaldības izpilddirektoram veikt šī lēmuma izpildes kontroli.
4. Lēmums stājas spēkā ar tā pieņemšanas brīdi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU